《题故人江千户味泉卷》
明代·林文俊

忆昔联舟下江水，月明杯酒吴江中。十五年来浑一梦，几回念江枉诗筒。

今江不乐岁又暮，思君空伫南飞鸿。近闻解印谢尘鞅，头白颓然成老翁。

閒来只辨江心水，汲取烹茶陆羽同。江似相如多渴病，每日视草明光宫。

安得就君分一勺，坐遣胸中臆虑空。诗成对雨支颐坐，冷风飒飒鬓双蓬。

作者简介：（ 1487—1536）明福建莆田人，字汝英，号方斋。正德六年进士。授编修，官至南京吏部右侍郎。谥文修。有《方斋诗文集》。